A primera autibidat d'o sabado estió una charrada sobre "Conflictos meyoambientals dende l'ambista feminista". Asinas ascuitemos a organizazions como "Bardenas Ya" y "EHT Gelditu"( ambas dende Euskal Herria) charrar d'istos afers. Tamien se beyo l'ambista d'as compañeras d'a Clau Roya y l'afer d'o desembolique d'a muller rural. Ta rematar ista charrada, bezins d'Artieda nos amostroron as zaguers nobedatz d'o recreximiento de Yesa, amostrando-nos que l'entibo de Yesa contina estando una menaza ta la chen d'iste lugar.